FINNOMENA Market Alert: ตลาดหุ้นเวียดนามร่วงแรง 3.2% - FINNOMENA
ตลาดหุ้นเวียดนาม ดัชนี VN30 ปรับตัวลง 3.2% เป็นการปรับตัวลดลงมากกว่า 27​% นับจากช่วงต้นปี
6 ต.ค. 2565

ตลาดหุ้นเวียดนาม ดัชนี VN30 ปรับตัวลง 3.2% เป็นการปรับตัวลดลงมากกว่า 27% นับจากช่วงต้นปี ได้รับแรงกดดันจากหุ้นกลุ่มการเงินและประกันภัย กลุ่มอุตสาหกรรมการผลิต และกลุ่มก่อสร้างและอสังหาริมทรัพย์ หลังจากที่ธนาคารพาณิชย์เวียดนามบางแห่งปรับขึ้นอัตราดอกเบี้ยเงินขึ้นไปที่ระดับสูงสุดเกือบ 9% โดยปรับขึ้นตามดอกเบี้ยนโยบายของธนาคารกลางเวียดนามที่ขึ้นดอกเบี้ย 1% ในช่วงสัปดาห์ที่ผ่านมา ส่งผลให้ความแตกต่างของผลตอบแทนของสินทรัพย์เสี่ยงและเงินฝากมีช่องว่างที่แคบลง
นอกจากนี้ นักลงทุนยังกังวลต่อดุลบัญชีเดินสะพัดในไตรมาส 2 ที่ขาดดุลมากขึ้น จากค่าเงินดองที่อ่อนค่าต่อเนื่องเมื่อเทียบกับดอลลาร์สหรัฐฯ ในช่วงที่ผ่านมา และความกังวลต่อการชะลอตัวทางเศรษฐกิจของสหรัฐและยุโรปที่เป็นสัดส่วนการส่งออกของเวียดนามถึง 41%
FINNOMENA Investment Team มองว่า ตลาดหุ้นเวียดนาม มีภาพรวมเศรษฐกิจและปัจจัยพื้นฐานที่ยังคงแข็งแกร่ง โดย GDP ไตรมาส 3 ที่ผ่านมาเติบโตได้ถึง 13.7% นับว่าโดดเด่นที่สุดในภูมิภาค ซึ่งแม้ดุลบัญชีเดินสะพัดปรับตัวลง แต่ดุลบัญชีการค้าเพิ่มขึ้นราว 4 พันล้านดอลลาร์สหรัฐในช่วง 8 เดือนที่ผ่านมา โดยรวมเศรษฐกิจเวียดนามยังมีโอกาสเติบโตได้อีกมากในอนาคต การปรับประมาณการกำไรยังดีเมื่อเทียบกับหุ้นโลกโดยรวม และ Valuation อยู่ในระดับที่น่าสนใจทั้งในระยะสั้นและยาวเมื่อเทียบกับหุ้นโลก
อย่างไรก็ตามการปรับตัวลงดังกล่าวอยู่ในลักษณะของการ Panic Sell ซึ่งมีความผันผวนในระดับที่สูง ในระยะสั้นจึงแนะนำรอสัญญาณการสร้างฐานค่อยทยอยสะสมเพื่อการ “ลงทุน” ในระยะยาวอีกครั้ง
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเวียดนาม
แชร์บทความ: